31998R1680
L 212/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1680/98 НА КОМИСИЯТА
от 29 юли 1998 година
за изменение на Регламент (ЕО) № 936/97 относно откриване и предвиждане на управление на тарифни квоти за висококачествено прясно, охладено и замразено говеждо месо и замразено биволско месо и на Регламент (ЕИО) № 139/81 относно определяне на условията за включване на определени видове замразено говеждо и телешко месо в подпозиция 0202 30 50 на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 936/97 на Комисията от 27 май 1997 г. относно въвеждане и предвиждане на управление на тарифни квоти за висококачествено прясно, охладено и замразено говеждо месо и замразено биволско месо (1), последно изменен с Регламент (ЕО) № 1299/98 (2), и по-специално член 7, параграф 2 от него,
като взе предвид Регламент (ЕО) № 805/68 на Съвета от 27 юни 1968 г. относно общата организация на пазара на говеждо и телешко месо (3), последно изменен с Регламент (ЕО) № 2634/97 (4), и по-специално член 9, параграф 2 от него;
като има предвид, че Нова Зеландия определи нов орган, натоварен с издаването на сертификати за автентичност; като има предвид, че в резултат на това следва да се измени приложение II към Регламент (ЕО) № 936/97;
като има предвид, че за вноса на определено говеждо и телешко месо при намалени ставки на митото съгласно Регламент (ЕИО) № 139/81 на Комисията (5), последно изменен с Регламент (ЕО) № 1299/98, се изисква представянето на сертификати за автентичност, издавани от въпросните страни; като има предвид, че трябва да се актуализират наименованието и адресът на издаващия орган в Нова Зеландия;
като има предвид, че следва да се хармонизира регламентацията на процедурата за ревизиране на списъка на органите, издаващи сертификати за автентичност;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 936/97 наименованието на органа „New Zealand Meat Producers Board“ се заменя с „New Zealand Meat Board“.
Член 2
Регламент (ЕИО) № 139/81 се изменя, както следва:
1.
Член 5, параграф 2 се заменя със следния текст:
„2. Списъкът може да бъде ревизиран от Комисията, когато издаващият орган не е повече признат, когато не изпълни едно от задълженията, с които е натоварен или когато е определен нов издаващ орган.“
2.
В приложение II наименованието „New Zealand Meat Producers Board“ се заменя с „New Zealand Meat Board“.
Член 3
Настоящият регламент влиза в сила на 1 септември 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юли 1998 година.